
บทที่ ๔
แนวทางการอธิบายเรื่องนรกและสวรรค์ในพระพุทธศาสนาสำหรับคนรุ่นใหม่

ในบทนี้ มุ่งศึกษาแนวทางการอธิบายนรกและสวรรค์ในพระพุทธศาสนาสำหรับคนรุ่นใหม่ 
โดยใช้แนวทางการอธิบายหลักธรรมในพระพุทธศาสนา แนะเสนอแนวทางการอธิบายนรกและสวรรค์ในพระพุทธศาสนาสำหรับคนรุ่นใหม่
๔.๑ แนวทางการอธิบายนรกและสวรรค์สำหรับคนรุ่นใหม่

การอธิบายนรกและสวรรค์สำหรับคนรุ่นใหม่นั้น ต้องยึดหลักคำสอนทางพระพุทธศาสนา 
โดยเน้นถึงหลักธรรมของมนุษย์ในการชักนำสรรพสัตว์ให้บรรลุประโยชน์ทั้งหลายด้วยความไม่ประมาท ด้วยการดำเนินชีวิตโดยมีสติเป็นเครื่องควบคุม ไม่พลั้งเผลอ ไม่ประพฤติในทางเสื่อม ประกอบคุณงามความดี และบำเพ็ญบุญกิริยาทั้งหลายซึ่งเป็นเหตุให้มนุษย์เข้าถึงสุคติโลกสวรรค์ ดังนั้น ภพภูมิจึงเกิดขึ้นด้วยการอาศัยกันและกันแห่งสภาวธรรมทั้งหลาย สำหรับผู้ที่สิ้นอาสวกิเลสอยู่จบพรหมจรรย์แล้ว 
เป็นพระอรหันตขีณาสพ
 จึงไม่มีการเกิดอีกต่อไป ส่วนผู้ที่ไม่ได้บรรลุสภาวะเช่นนั้น ถือว่าเป็นปุถุชน 
จึงต้องเวียนว่ายตายเกิดอยู่ในสังสารวัฏฏ์ไม่มีที่สิ้นสุด สังคมไทยมีความผูกพันกับพระพุทธศาสนาตลอดมา รูปแบบความเชื่อเรื่องนรกและสวรรค์ บาป บุญ คุณ โทษ กรรมดี กรรมชั่ว มีพัฒนาการอย่างระมัดระวัง เพราะต้องหลีกเลี่ยงการพิสูจน์เชิงประจักษ์ จึงทำให้สังคมไทยมีวัฒนธรรมที่เป็นเอกลักษณ์เฉพาะของตนเองก็เพื่อที่จะดำรงชีวิตให้ถูกต้องดีงามด้วยการประพฤติปฏิบัติตามหลักแห่งศีลธรรม ฉะนั้น ความเชื่อดังกล่าว จึงก่อให้เกิดวัฒนธรรมขนบธรรมเนียมประเพณีและวิถีชีวิตที่ดีงามของไทยที่สืบเนื่องมาจากเรื่องนรกและสวรรค์ โดยอาศัยคัมภีร์ในพระพุทธศาสนาที่มีการกล่าวถึงเรื่องนรกและสวรรค์  คนในสมัยโบราณมักจะก่อสร้างวัตถุเป็นคติธรรมแฝงรูปแบบเชื่อนี้ไว้  เช่น ลักษณะการลดหลั่นของเจดีย์ ที่มีระยะห่างและถี่ต่างกัน ซึ่งให้หมายถึงระยะทางระหว่างภพภูมิ และมีจำนวนแต่ละชั้นซึ่งหมายถึงจำนวนภพภูมิของสัตว์ในชั้นนั้นๆ นอกจากนี้ การสร้างเมืองในสมัยโบราณ ยังจำลองลักษณะของเมืองบนสวรรค์ชั้นดาวดึงส์มายังโลกมนุษย์เป็นเกณฑ์ในการสร้างเมือง ในจักรวาลทีปนี ได้กล่าวนอกเหนือจากไตรภูมิ เน้นไปที่จักรวาล
ทั้งระบบ มีทั้งการอธิบายการดับของโลกและจักรวาล มาตรวัดค่าต่างๆ สัณฐานของจักรวาล ด้วยต้องการจะเขียนภพภูมิและจักรวาลแบบพุทธ ผ่านทางภาพเขียนหรือสัญลักษณ์ทางวัตถุ จึงเป็นรูปแบบความเชื่อนรกและสวรรค์ที่สามารถเขียนเป็นภาพได้ชัดขึ้น

๔.๑.๑ แนวทางการอธิบายเชิงวิทยาศาสตร์
  
วิทยาศาสตร์บวกกับวิธีคิดแบบเหตุผลที่พิสูจน์ได้เชิงประจักษ์ ทำให้เรื่องที่เข้าใจยากอย่างสถานที่อยู่ของนรกและสวรรค์ถูกทำให้ลดความน่าเชื่อถือลงไป เพราะนักวิทยาศาสตร์ส่องกล้องโทรทัศน์ไปไกลแค่ไหนก็ไม่สามารถมองเห็นสวรรค์ได้ ปัจจุบันความรู้เรื่องอวกาศไปนอกโลกนับครั้งไม่ถ้วนยังไม่ได้สัมผัสกับสวรรค์ชั้นต่างๆ ได้เลย นรกก็เช่นกันมีการสำรวจลงใต้พื้นพิภพด้วยวิธีการทั้งเจาะโดยตรงและใช้การสำรวจด้วยคลื่นเสียงก็ไม่ได้พบนรกขุมใดเลย ด้วยเหตุดังกล่าวมาแล้ว 
ทำให้ความเข้มข้นของรูปแบบความเชื่อเรื่องนรกและสวรรค์ของคนร่วมสมัยได้เจือจางลงตามกาลเวลาเพื่อให้คัมภีร์มีความสำคัญเหมือนเดิม จึงมีรูปแบบความเชื่อที่นักวิชาการ
สายพระพุทธศาสนานำมาสอนให้ความเห็นในหลากหลายรูปแบบ เพื่อไม่ให้ภาพรวมที่ไม่ดีต่อพระพุทธศาสนาที่ดูเหมือนว่าเหลือเชื่อ ซึ่งวิทยาการสมัยใหม่ไปได้แค่นั้น จึงอาจจะต้องรอวิทยา
ที่มากกว่าปัจจุบัน เพราะเรื่องบางเรื่องวิทยาศาสตร์กำลังหาคำตอบอยู่ เช่น เรื่องจักรวาลคู่ขนาน 
ที่มีนัยยะมากขึ้น 

สังคมยุคนี้เป็นสังคมที่อาศัยการพิสูจน์รองรับทางวิทยาศาสตร์ ซึ่งได้รับการเรียนการสอนมาตั้งแต่เด็ก จึงเป็นความเชื่อควบคู่กับสังคมที่เปลี่ยนแปลงไปตามวัตถุนิยมของกระแสโลก สิ่งนั้นต้องสามารถพิสูจน์จับต้องได้เป็นบรรทัดฐาน ส่วนสิ่งที่สัมผัสไม่ได้จึงเป็นเรื่องพ้นวิสัยไป อย่างเรื่องนรกและสวรรค์กลายเป็นเรื่องเล่าธรรมดาเรื่องหนึ่งแบบวรรณกรรม ความก้าวหน้าทางวิทยาศาสตร์
ในปัจจุบัน ได้แปรเปลี่ยนแนวความคิดของคนกว่าค่อนโลก เกี่ยวกับคติดั้งเดิม ปฏิเสธศาสนาว่ามีแต่เรื่องงมงายไร้สาระ ที่พิสูจน์ไม่ได้ด้วยตาเนื้อ หรือไม่เชื่อกันแล้วว่า บาป บุญ คุณ โทษ กรรมดี 
กรรมชั่ว นั้นมีจริง จนเกิดนิยามใหม่ในหมู่คนไทยว่า "ทำดีได้ดีมีที่ไหน ทำชั่วได้ดีมีถมไป" แทบจะเรียกได้ว่า วิทยาศาสตร์ ได้กลายเป็นศาสนาใหม่ สำหรับคนยุคนี้ไปเสียแล้ว แต่ข้อเท็จจริง คือ วิทยาศาสตร์ไม่สามารถชี้หนทางหรือให้คำตอบแก่มนุษยชาติเพื่อก้าวพ้นทุกข์ได้เลย มีแต่ให้
ความเจริญทางวัตถุเท่านั้น

นักวิชาการพระพุทธศาสนาร่วมสมัยหลายท่าน ก็ได้พยายามประยุกต์เรื่องนรกและสวรรค์ในรูปแบบที่คล้อยตามกับรัชกาลที่ ๔ เพื่อให้เข้าใจได้อย่างง่ายและสอดคล้องกับความเชื่อพื้นฐานของคนรุ่นใหม่ เช่น พระพุทธทาสภิกขุ ที่อธิบายนรกและสวรรค์ ภพภูมิ และปฏิจจสมุปบาท
ในชีวิตประจำวันที่จับต้องได้ พระพรหมคุณาภรณ์ (ป.อ. ปยุตโต) อธิบายเรื่องนรกและสวรรค์ในหลายมุมมอง เพื่อให้สอดคล้องกับเป้าวัตถุประสงค์ที่จะให้คนรุ่นใหม่เข้าใจเรื่องราวของนรกได้ดี  
พระมหาวุฒิชัย วชิรเมธี (วุฒิชัย บุญถึง) มีความเชื่อเรื่องนรก สวรรค์ ตามที่ปรากฎในพระไตรปิฎก นั่นคือ (๑) นรกและสวรรค์ ในมิติที่เป็นภพภูมิชนิดหนึ่ง เช่น ที่มีหลักฐานปรากฏอยู่ในหลายพระสูตร และ (๒) นรกและสวรรค์ในมิติจิตใจ เช่นที่พระพุทธองค์ตรัสว่า นรก และสวรรค์ อยู่ที่อายตน ๖ เหมือนกับที่เรามักได้ยินกันในภาษาไทยว่า “สวรรค์อยู่ในอก นรกอยู่ในใจ”
 และอาจารย์พร 
รัตนสุวรรณ ได้ให้ความเห็นว่าเรื่องนรกและสวรรค์เราสามารถรับรู้ด้วยตนเอง และพิสูจน์ได้
ด้วยความสามารถบางอย่างในขณะเป็นมนุษย์นี้ได้เหมือนกับพระในครั้งพุทธกาล ได้กล่าวไว้
ในมหาโมคคัลลานะสูตร ที่ท่านสงสัยว่าสวรรค์ชั้นไหนเป็นที่อยู่พระโสดาบัน จึงไปถามพรหมท่านหนึ่ง
ที่เคยบวชเป็นภิกษุแล้วมรณภาพชื่อ ติสสพรหมที่มีฤทธิ์มากอานุภาพมาก ดังมีข้อความว่า 

     ท่านพระมหาโมคคัลลานะได้หายไปจากพระเชตะวันมาปรากฏใน พรหมโลกนั้นเหมือน

บุรุษผู้มีกำลังเหยียดแขนออกหรือคู้แขนเข้า ติสสพรหมได้เห็น ท่านพระมหา
โมคคัลลานะ

มาแต่ไกลทีเดียว จึงได้กล่าวกับท่านพระโมคคัลลานะว่า “ท่านพระโมคคัลลานะผู้ไม่มีทุกข์ 

ขอท่านจงมาเถิด ท่านมาดีแล้ว ท่านจัดลำดับในการมาในที่นี้นานจริงหนอ ขอนิมนต์นั่งเถิด    

นี้อาสนะที่ปูลาดไว้”


ในขณะเดียวกันโลกอีกด้านของวิทยาศาสตร์ และนักฟิสิกส์จักรวาลวิทยา (Physics Cosmologist) ได้ขยับใกล้ความจริงบางอย่าง เรื่องของจักรวาลคู่ขนาน เชื่อว่าจักรวาลมีหลายมิติโดยเฉพาะเชื่อว่าจักรวาลมีเป็นอนันตจักรวาล (Multiverse) แม้กระทั่งสตีเฟน ฮอร์กิ้ง นักวิทยาศาสตร์ยังออกมายอมรับว่าหลุมดำตามที่เคยกล่าวว่าไม่มีใครสามารถหลุดออกมาได้เพราะโดนบีบอัด กลับมายอมรับว่ามันอาจจะไม่เป็นแบบนั้น ที่สำคัญมันอาจจะเป็นปรากฏการของจักรวาลที่ได้รับอิทธิพลจากจิต ที่ทำให้จักรวาลโค้งงอได้ (New mind-bending theory) 
สอดคล้องกับในมหาปรินิพพานสูตรที่ได้กล่าวว่า เทวดา พรหม ได้มาเข้าเฝ้าพระพุทธองค์แต่ละองค์มาจากภพอื่นหรือมิติอื่นที่มีกายเล็กมาก ดังมีข้อความว่า

     “…ในปัจฉิมกาลพระผู้มีพระภาครับสั่งให้ท่านพระอุปวาณะถอยไปด้วย พระดำรัสว่า 

‘ภิกษุ เธอจงหลบไป อย่ายืนตรงหน้าเรา’ ...เทพโดยมากใน ๑๐ โลกธาตุมาประชุมกัน

เพื่อจะเยี่ยมตถาคต สวนสาลวันของพวกเจ้ามัลลอันเป็นทางเข้ากรุงกุสินารานี้ มีเนื้อที่ 

๑๒
โยชน์โดยรอบที่ที่พวกเทพผู้มีศักดิ์ใหญ่ ได้เบียดเสียดกันอยู่แม้เท่าปลายขนเนื้อ

ทรายจดลงได้ก็ไม่มี”


ศ.นพ.เอียน สตีเวนสัน (Ian Stevenson, M.D.) นักวิทยาศาสตร์ที่ทำการศึกษาวิจัยเกี่ยวกับ “การจำอดีตชาติได้” และ “การกลับชาติมาเกิด” มานานกว่า ๔๗ ปี เมื่อท่านได้เสียชีวิตลงแล้ว นสพ.วอชิงตันโพสต์ ของสหรัฐอเมริกา ได้สดุดีว่า “ท่านเป็นบุคคลที่ทำการค้นคว้าหาหลักฐาน เกี่ยวกับการจำอดีตชาติได้อย่างมีหลักการ ยากที่จะปฏิเสธได้” นสพ.เทเลกราฟ ของอังกฤษ กล่าวว่า “ท่านเป็นผู้ยิ่งใหญ่ในการศึกษาเรื่องการเวียนว่ายตายเกิด ในยุค ๒๐๐๐” การศึกษาวิจัยของ ศ.นพ.เอียน ได้ดำเนินการมากว่า ๔๗ ปี ตั้งแต่ก่อนปี ๒๕๐๓ ซึ่งท่านได้พบผู้ที่จำอดีตชาติได้ หรือผู้ที่สืบชาติมาเกิดใหม่ จากชาติและศาสนาต่างๆ ทั่วโลก ทั้งใน ยุโรป อเมริกา ออสเตรเลีย แอฟริกา และทวีปเอเชีย (รวมทั้งประเทศไทย) มากกว่า ๓,๐๐๐ ด้วยการสนับสนุนทุนในการศึกษาวิจัยเด็ก ที่จำอดีตชาติได้ จำนวนมหาศาล ถึง ๑ ล้านดอลลาร์สหรัฐ จาก เชสเตอร์ คาร์ลสัน (Chester Carlson) 
ผู้คิดประดิษฐ์เครื่องถ่ายเอกสารให้พวกเราได้ใช้กันอยู่ทุกวันนี้ เพื่อเป็นค่าใช้จ่ายในการเดินทางไปสืบหากรณีศึกษา สัมภาษณ์ และเก็บข้อมูลหลักฐานในประเทศต่างๆ ทั่วโลก เพื่อใช้ในการศึกษาวิจัย  คำสอนของพระพุทธเจ้ากำลังได้รับการพิสูจน์แล้ว โดยวิทยาศาสตร์สมัยใหม่ ศาสนาพุทธกำลังได้รับการรับรอง โดยวิทยาศาสตร์ เหมือนดังคำกล่าวของ อัลเบิร์ต ไอน์สไตน์ (Albert Einstein) ที่ว่า   "If there is any religion that could cope with modern scientific needs it would be Buddhism." หมายถึง  "ถ้าจะมีศาสนาใด ที่รับมือกับความต้องการทางวิทยาศาสตร์สมัยใหม่ปัจจุบันได้ ศาสนานั้นก็น่าจะเป็นศาสนาพุทธ"  ผลงานการศึกษาวิจัยของศ.นพ.เอียน ได้ตีพิมพ์ออกมาเป็นรายงานทางวิชาการ ในนิตยสารชั้นนำทางวิทยาศาสตร์ หนังสือ และตำรับตำราออกมาเป็นระยะๆ ตั้งแต่ปี ๒๕๐๗ ถึงปัจจุบัน มากกว่า ๒๐๐ เล่ม จนเป็นที่ยอมรับจากบรรดานักวิทยาศาสตร์ทั่วโลก
แต่ผลงานการศึกษาวิจัยของท่าน เป็นการนำเสนอเรื่องราวความจริงที่ขัดกันกับคำสอน และความเชื่อทางศาสนา ฮีบรู (ยิว) คริสต์ และอิสลาม แต่ถึงแม้ว่า ดร.เอียน สตีเวนสัน จะถูกตราหน้าจากศาสนิกชนที่นับถือ ศาสนาฮีบรู (ยิว) ศาสนาคริสต์ และศาสนาอิสลาม ว่า ความคิดของเขาเป็นความคิดนอกรีต (Heresy) หรือเป็นพวกนอกรีต (Heresies) ก็ตาม แต่ความจริงที่ท่านได้พิสูจน์ และยืนยันในวันนี้ จะได้รับการยอมรับอย่างกว้างขวาง ในวงการวิทยาศาสตร์ และจากผู้คนทั่วโลก 
การศึกษาวิจัยเกี่ยวกับ “การจำอดีตชาติได้” และ “การกลับชาติมาเกิด” ของ ศ.นพ.เอียน ท่านก็ไม่ได้โน้มเอียงไปกับความเชื่อทางศาสนา ท่านยังคงเป็นนักศึกษาค้นคว้าวิจัยที่เป็นกลาง เชื่อในความเป็นจริง และเป็นนักวิทยาศาสตร์ผู้ยิ่งใหญ่คนหนึ่งของโลกตลอดไป สุดท้าย เมื่อท่านเสียชีวิต ท่านก็คงจะได้พบความจริง และได้ประจักษ์ชัดเกี่ยวกับ ชีวิตหลังความตาย ด้วยตัวของท่านเองแล้ว ไม่ต้องท่องเที่ยวสืบหาศึกษาวิจัยกรณีศึกษาใดๆ อีกต่อไป 

การศึกษาวิจัยของ ศ.นพ.เอียน สามารถบอกกับโลกว่า "ความจริงเกี่ยวกับวงจรชีวิตของคนเรา ตั้งแต่เกิดจนตาย และตั้งแต่ตายจนกระทั่งเกิดใหม่นั้น  อาจจะไม่เป็นไปตามความเชื่อของศาสนาต่างๆ เหล่านี้"  ด้วยเหตุที่ว่า "การศึกษาวิจัยชี้ไปที่ ความมีอยู่ของชีวิตหลังความตาย คนเราสามารถกลับชาติมาเกิดใหม่ได้ คนเราสามารถจำอดีตชาติได้ และเวรกรรมมีจริง ทั้งๆ ที่ก่อนหน้านี้ ตัวท่านเองก็เกิดในครอบครัวที่นับถือศาสนาคริสต์  ท่านไม่เคยมีความเชื่อเกี่ยวกับเรื่องการเวียนว่ายตายเกิดมาก่อน แต่เมื่อท่านเป็นนักวิทยาศาสตร์ ท่านก็ไม่ได้เอาความเชื่อทางศาสนามากีดกั้น
ความจริงที่พิสูจน์ได้ ตามกระบวนการทางวิทยาศาสตร์ เพราะท่านเป็นนักวิทยาศาสตร์ ถึงแม้ว่า ท่านจะทราบถึงธรรมชาติที่แท้จริง เกี่ยวกับวงจรชีวิตของคนเราว่า   ชีวิตหลังความตายมีอยู่จริง คนเราสามารถกลับชาติมาเกิดใหม่ได้จริง คนเราสามารถจำอดีตชาติได้จริง และเวรกรรมมีจริง" "ชีวิตภายหลังความตาย มีอยู่จริงหรือไม่ ชีวิตสิ้นสุดที่ความตายจริงหรือ" เป็นปริศนาที่อยู่ในความสนใจของมนุษย์ทุกชาติ ทุกศาสนามาโดยตลอด นับตั้งแต่ครั้งโบราณกาล จนกระทั่งถึงทุกวันนี้

ในช่วงเวลาสามถึงสี่พันปีที่ผ่านมา มีผู้ที่ให้คำตอบเกี่ยวกับปริศนาเหล่านี้ได้อย่างน่าเชื่อถือหลายท่าน เช่น พระพุทธเจ้า ศาสดาของศาสนาพุทธ โมเสส ศาสดาของศาสนาฮีบรู (ยิว) พระเยซูคริสต์ ศาสดาของศาสนาคริสต์ และท่านนบีมุฮัมมัด ศาสดาของศาสนาอิสลาม เป็นต้น

ทั้งนี้ จะเห็นได้ว่า ผู้ที่สามารถให้คำตอบและคำอธิบายในปริศนาเหล่านี้ได้อย่างเบ็ดเสร็จ และมีเหตุมีผลน่าเชื่อถือ ก็จะมีผู้คนให้ความเคารพและยอมรับนับถืออย่างสูง จากประวัติศาสตร์ที่ผ่านมา คงไม่มีใครปฏิเสธว่า คำตอบของปริศนาเหล่านี้มีอิทธิพลต่อวิถีความเชื่อ และวิถีชีวิตความเป็นอยู่ของมนุษย์เราเป็นอย่างมาก ทั้งทางด้าน คุณธรรม จริยธรรม การใช้ชีวิตประจำวัน ศิลปะ วัฒนธรรมประเพณี และอื่นๆ อีกมาก ดังนั้น การศึกษาค้นคว้าและพิสูจน์ความจริงในปริศนาเหล่านี้ จึงนับได้ว่า มีความสำคัญอย่างยิ่ง เป็นความต้องการของมวลมนุษยชาติ สมควรจะได้รับการพิสูจน์ให้ได้มาซึ่งความจริง ที่ชัดเจนและถูกต้องเสียที ถึงแม้ว่า ความจริงที่ได้ จะทำให้วิถีความเชื่อและ
ความศรัทธาทางศาสนาสั่นคลอนก็ตาม ความจริงก็คือความจริง ถ้าหากเราไม่เชื่อ และไม่ศรัทธาในความเป็นจริงแล้ว เราจะเชื่อถือสิ่งใดได้อีก

อย่างไรก็ตาม ปัจจุบันนี้ คณะศึกษาวิจัยในหลายประเทศ พบผู้จำอดีตชาติได้จากทั่วโลกแล้ว มากกว่า ๕,๐๐๐ ราย คำสอนของพระพุทธเจ้ากำลังได้รับการพิสูจน์แล้ว โดยวิทยาศาสตร์สมัยใหม่ ศาสนาพุทธกำลังได้รับการรับรอง โดยวิทยาศาสตร์ เหมือนดังคำกล่าวของ อัลเบิร์ต ไอน์สไตน์ (Albert Einstein) ที่ว่า "If there is any religion that could cope with modern scientific needs it would be Buddhism." หมายถึง  "ถ้าจะมีศาสนาใด ที่รับมือกับความต้องการทางวิทยาศาสตร์สมัยใหม่ปัจจุบันได้ ศาสนานั้นก็น่าจะเป็นศาสนาพุทธ"  ด้วยเหตุที่ว่า "การศึกษาวิจัยชี้ไปที่ ความมีอยู่ของชีวิตหลังความตาย คนเราสามารถกลับชาติมาเกิดใหม่ได้ คนเราสามารถจำอดีตชาติได้ และเวรกรรมมีจริง ทั้งๆ ที่ก่อนหน้านี้ ตัวท่านเองก็เกิดในครอบครัวที่นับถือศาสนาคริสต์  ท่านไม่เคยมีความเชื่อเกี่ยวกับเรื่องการเวียนว่ายตายเกิดมาก่อน แต่เมื่อท่านเป็นนักวิทยาศาสตร์ ท่านก็ไม่ได้เอาความเชื่อทางศาสนามากีดกั้นความจริงที่พิสูจน์ได้ ตามกระบวนการทางวิทยาศาสตร์ เพราะท่านเป็นนักวิทยาศาสตร์ ถึงแม้ว่า ท่านจะทราบถึงธรรมชาติที่แท้จริง เกี่ยวกับวงจรชีวิตของคนเราว่า   ชีวิตหลังความตายมีอยู่จริง คนเราสามารถกลับชาติมาเกิดใหม่ได้จริง คนเราสามารถจำอดีตชาติได้จริง และเวรกรรมมีจริง"  

สำหรับในประเทศไทย เราก็มีผู้ที่สนใจศึกษาเกี่ยวกับเรื่องนี้มากพอสมควร  แต่ยังไม่มีใครทำการศึกษาวิจัยอย่างจริงจังในเชิงวิชาการ อาจเป็นเพราะไม่มีผู้สนับสนุนทุนให้ทำการศึกษาวิจัย เนื่องจากยังมองไม่เห็นประโยชน์ที่เป็นรูปธรรมก็เป็นได้ ซึ่งก็ไม่ใช่เรื่องแปลก เพราะเราชอบเป็นผู้ตามมากกว่าที่จะเป็นผู้นำอยู่แล้ว  เมื่อก่อนพวกฝรั่งเขาไม่เชื่อเกี่ยวกับเรื่องเหล่านี้เลย ไม่มีแม้แต่คำศัพท์ที่จะใช้อธิบายเกี่ยวกับเรื่องเหล่านี้ ให้เข้าใจได้อย่างชัดเจน แต่ในปัจจุบันนี้ ฝรั่งเขาสนใจเรื่องนี้มาก เขามีการศึกษาเกี่ยวกับเรื่องราวของจิตที่นอกเหนือจากจิตปกติกันมานาน เช่น โทรจิต (Telepathy), สัมผัสที่หก (Six Sense), การรับรู้พิเศษ (Extra Sensory Perception), การใช้พลังจิตเคลื่อนย้ายสิ่งของ (Psycho Kinetic), การกลับชาติมาเกิด(Reincanation) เป็นต้น ซึ่งอยู่ในสาขาวิชาปรจิตวิทยา (Parapsychology)  ในบ้านเรากลับตรงกันข้าม เมื่อก่อนนี้ เรามีความเชื่อเกี่ยวกับเรื่องนี้มาก เพราะพวกเราส่วนใหญ่เป็นชาวพุทธ และเราเชื่อถือในคำสั่งสอนของพระพุทธเจ้า  แต่ในปัจจุบันนี้ เรากลับมองเรื่องเหล่านี้ว่า เป็นเรื่องงมงาย ทุกครั้งที่มีการนำเสนอถึงเรื่องเหล่านี้ ตามสื่อต่างๆ โดยเฉพาะสื่อโทรทัศน์ ก็จะได้เห็นคำว่า เป็นความเชื่อส่วนบุคคล โปรดใช้วิจารณญาณในการชม


ปัจจุบันความเชื่อเรื่องนรกและสวรรค์ได้ถูกลดบทบาทลงไปมาก แม้แต่นักวิชาการทางพระพุทธศาสนา ไม่กล้าพอที่จะยืนหยัดอธิบายชัดเจนด้วยเรื่องเหล่านี้ อาจะเกรงว่าไม่สามารถพิสูจน์
ให้เห็นเชิงประจักษ์ได้ ในมุมมองของผู้วิจัยมีความเห็นว่าในบรรดาคัมภีร์พระไตรปิฎก พระวินัยมีความน่าเชื่อถือมากที่สุด ถ้าหากจะกล่าวว่าคัมภีร์มีการเปลี่ยนแปลงไปจากเดิมบ้าง เพราะสืบห่างกันกันมาถึง ๒๖๐๐ ปี พระวินัยเป็นคัมภีร์ที่บันทึกเหตุการณ์ที่เกิดขึ้นมาจริง เพราะพระพุทธองค์ทรงสอบสวน แล้วบัญญัติขึ้นเป็นข้อห้ามพระภิกษุรับปฏิบัติต่อๆ กนมาจนถึงทุกวันนี้ เรื่อง ๓๑ ภพภูมิในพระวินัยได้กล่าวถึงมากและทรงวินิจฉัยความผิดวินัยด้วย เช่น พระวินัยที่พระภิกษุท่านอื่น กล่าวโทษพระมหาโมคคัลลาว่าอวดอุตริมนุสสธรรม ในกรณีเห็นเปรต ๒๑ ชนิด
 และทรงชี้แจงตัดสินว่าท่านไม่ได้อวด ทรงกล่าวว่าท่านเห็นจริง อีกทั้งพระองค์ยังทรงได้กล่าวถึงบุพกรรมของเปรตเหล่านั้นด้วย นอกจากนี้ยังมีพระวินัยที่กล่าวห้ามภิกษุสังวาสกับเปรตไว้อีก
 จะเห็นได้ว่ากรณีที่กล่าวมานี้ รูปแบบความเชื่อเกี่ยวกับนรกและสวรรค์บางภูมิมีที่อยู่ใกล้เคียงกับภพภูมิของมนุษย์หรือซ้อนทับกัน

๔.๑.๒ แนวทางการอธิบายเชิงคุณค่าต่อชีวิต  


        พระพุทธศาสนาให้ความสำคัญเรื่องของนรกและสวรรค์แตกต่างกันไปจากเดิม
ที่เชื่อกันมา พระพุทธศาสนาจัดให้สวรรค์เป็นเพียงผลผลพลอยได้ของการปฏิบัติธรรม มีความสำคัญรองลงไปจากการบรรลุธรรม จิตเข้าสู่สภาวะนิพพานไม่ได้เข้าสู่พระผู้เป็นเจ้า เป็นเหมือนเป็นหลักประกันรับรองความปลอดภัยในการปฏิบัติธรรม ถึงแม้ว่าไม่สำเร็จมรรคผลในชาตินั้นๆ ก็ยังมีสวรรค์เป็นที่รองรับ ทุกครั้งที่พระพุทธองค์ทรงกล่าวถึงการทำกุศลหรือเทศนาสั่งสอนเรื่องต่างๆ 
มักกล่าวในตอนท้ายไว้เสมอว่าด้วยการกระทำนั้นจะส่งผลในชาติต่อๆ ไปอย่างไร นรกและสวรรค์
มีความสำคัญต่อการดำเนินชีวิตของคนไทยมาตั้งแต่สมัยสุโขทัย ดังปรากฏในวรรณคดีไทย เรื่อง เตภูมิกถา หรือไตรภูมิพระร่วง ที่พระมหาธรรมราชาลิไทยทรงพระราชนิพนธ์ เพื่อปลูกฝังศรัทธาในศาสนา 
โดยใช้อบรมและปลูกฝังจิตสำนึกของประชาชนในการทำกรรมดีละเว้นกรรมชั่ว เกิดเป็นเอกลักษณ์ของสังคมไทยในเรื่องการทำบุญ ให้ทาน รักษาศีล มีความกตัญญูยกย่อง และเกรงใจผู้มีอาวุโส 
มีใจเมตตากรุณา ยกย่องคนดี ตลอดจนทำนุบำรุงพระพุทธศาสนา ไตรภูมิพระร่วงได้รับการถ่ายทอดเป็นรูปธรรมด้วยการวาดภาพเป็นจิตรกรรมฝาผนังตามโบสถ์และวิหารเป็นสื่อปลูกฝังความเชื่อ
เรื่องนรก สวรรค์ และกรรม ได้ชัดเจนขึ้น เห็นได้ว่า ในสังคมสุโขทัยพระพุทธศาสนามีความสำคัญ
ในการสร้างความสงบสุขและมั่นคง หลักธรรมคำสอนทางพระพุทธศาสนาที่สร้างไว้อย่างเป็นระบบ ในสมัยพระมหาธรรมราชาลิไทย ได้รับถ่ายทอดมาสู่สังคมสมัยอยุธยา


จะเห็นได้ว่าการนำหลักนรกและสวรรค์มาเผยแผ่ผ่านเรื่องราววรรณคดีหรือเรื่องเล่าช่วยให้สามารถอธิบายลักษณะนรกและสวรรค์ให้กับประชาชน ซึ่งในยุคนั้น การศึกษายังไม่ทั่วถึง จำเป็นต้องสร้างเรื่องเพื่ออธิบายให้คนทั่วไปสามารถเข้าใจถึงบาป บุญ คุณ โทษ ได้โดยง่าย นอกจากนี้ แนวทางการอธิบายและการเผยแผ่เป็นการมุ่งเน้นให้ประชาชนรู้จักการทำทาน ในฐานะเครื่องมือไปสู่สวรรค์ เป็นกระบวนการปลูกฝังศรัทธาและความเชื่อ ซึ่งมีอิทธิพลสอดรับกับสังคม
ยุคนั้น ได้เป็นอย่างดี ส่วนคนไทยดูว่านรกและสวรรค์เป็นเรื่องที่ไกลตัว พิสูจน์ทางวิทยาศาสตร์ไม่ได้ ด้วยเหตุนี้ผู้วิจัยจึงเห็นว่าเป็นปัญหาที่สำคัญ ทำให้สังคมทุกวันนี้เป็นสังคมแห่งมิจฉาทิฐิ เชื่อว่าตายแล้วสูญ การแสวงหาความสุขในชาติปัจจุบัน จึงไม่พ้นวิสัยแห่งความเห็นแก่ตัว ในสังคมใครที่ได้เปรียบจะพยายามรักษาสัดส่วนนี้ ไม่ยอมเจือจานคนด้อยโอกาสกว่า ย่อมทำให้สังคมยากที่จะพบกับความสงบสุขได้ บทบาทของกฎหมาย เข้ามาทำหน้าที่แทนกรรม ถ้าทำกรรมใดๆ แล้ว กฎหมาย
ไม่ห้ามไว้ นั่นแหละ คือ ถูกต้องทุกอย่าง สังคมจึงสุ่มเสี่ยงที่จะเป็นสังคมที่ล่มสลาย ด้วยอำนาจความเห็นแก่ตัว กรรมให้ผลในชาตินี้ชาติเดียวเท่านั้น อย่างไรก็ตาม ผู้วิจัยมีข้อสังเกตว่า ถ้าหากสังคมใดมีระบบความเชื่อเรื่องของนรกและสวรรค์อย่างเป็นจริงเป็นจัง ผู้คนในสังคมยุคนั้นจะเป็นสังคมที่มีแต่ความสงบและความสุข เช่น สังคมครั้งสุโขทัย รองลงมาอยุธยา คนในครั้งนั้น มีความเกรงกลัวต่อบาปมาก เชื่อว่าโลกหน้ามี ความเชื่อเรื่องไตรภูมิตามคัมภีร์ดั้งเดิมเป็นแบบอย่างในการดำเนินชีวิตและส่งผลต่อพฤติกรรมทางสังคมอีกด้วย คนมีความเกรงกลัวต่อบาปกรรม มากกว่าความกลัวต่อกฎหมายบ้านเมือง ภพนรกมีการรับโทษทัณฑ์พิสดารอย่างทรมานมากเป็นที่สุด มากกว่ากฎหมายบ้านเมืองหลากหลาย ไตรภูมิจึงเป็นวรรณกรรมที่มีอิทธิพลต่อคนในยุคนั้นมาก แต่ในทางกลับกันสังคมที่ไม่เชื่อเรื่องเหล่านี้จะมีแต่ความวุ่นวาย สับสน อยู่กันอย่างไม่สงบ ไม่มีความสุข ผู้คนขาดความยำเกรงเรื่องของวิบากกรรม มีการกระทำผิดศีลธรรมกันอย่างไม่ละอาย ถือเพียงว่าทำผิดแล้วคนจับไม่ได้ พิสูจน์ไม่ได้ถือว่าไม่ผิด อันเป็นต้นคิดของความเชื่อแบบมิจฉาทิฐิว่าตายแล้วอาจศูนย์ได้ ประกอบกับสังคมสมัยใหม่เป็นโลกทัศน์แบบทุนนิยม หรืออาจเรียกว่า “สุขนิยม” ที่นิยมการเห็นผลเชิงประจักษ์แบบจับต้องได้ ใช้อามิสเป็นตัววัดคุณค่าของคนในสังคม 

๔.๑.๓ แนวทางการอธิบายเชิงกฎแห่งกรรม

นรกและสวรรค์เป็นตรรกะเพื่อรองรับทฤษฎีกรรม หลักการสัทธา ๔ ในพระพุทธศาสนา ที่พุทธศาสสนิกชนพึงมี ได้แก่
1. กัมมสัทธา คือ เชื่อกฎแห่งกรรม เชื่อสาระสำคัญของกฎแห่งกรรมว่า “ทำดีต้องได้รับ
ผลดีจริง ทำชั่วต้องได้รับผลชั่วจริง” ดังพุทธพจน์กล่าวว่า “คนทำกรรมใดไว้ย่อมเห็นกรรมนั้นในตน 
คนทำกรรมดีย่อมได้รับผลดี คนทำกรรมชั่วย่อมได้รับผลชั่ว คนหว่าพืชเช่นใด ย่อมได้รับผลเช่นนั้น”

2. วิปากสัทธา คือ เชื่อว่าวิบากหรือผลของกรรมมีจริง เชื่อว่ากรรมที่ทำแล้ว ต้องมีผล 
และผลต้องมีเหตุ ผลดีเกิดจากกรรมดี ผลชั่วเกิดจากรรมชั่ว ไม่มีใครหลบเลี่ยงวิบากแห่งกรรมชั่วของตนได้เลย ดังที่พระพุทธองค์ตรัสไว้ว่า

     “…บุคคลถึงจะเหาะขึ้นไปในอากาศ ก็ไม่พ้นจากความตาย ถึงจะดำลงไปกลางทะเล 

ก็ไม่พ้นจากความตาย ถึงจะเข้าไปหลบตัวในซอกเขา ก็ไม่พ้นจากความตาย เพราะไม่มี

แผ่นดินสักส่วนหนึ่งที่บุคคลยืนอยู่แล้ว จะไม่ถูกความตายครอบงำได้…”

3. กัมมัสสกตาสัทธา คือ เชื่อว่าแต่ละชีวิตมีกรรมเป็นของตน ใครจะดีหรือชั่ว ก็เพราะ
การกระทำของตนเอง ไม่มีใครหรือสิ่งใดมาบันดาลให้เป็นไป ดังพระพุทธองค์ตรัสตอบมาณพคนหนึ่งไว้ว่า

ท่านพระโคดม อะไรหนอ เป็นเหตุเป็นปัจจัยให้มนุษย์ทั้งหลายที่เกิดเป็น มนุษย์ปรากฎเป็นคนเลวและคนดี

พระผู้มีพระภาคตรัสว่า “มาณพ สัตว์ทั้งหลายมีกรรมเป็นของตน มีกรรมเป็นทายาท มีกรรมเป็นกำเนิด มีกรรมเป็นเผ่าพันธุ์ มีกรรมเป็นที่พึ่งอาศัย กรรมย่อมจำแนกสัตว์ทั้งหลายให้เลวและดีต่างกัน”

4. ตถาคตโพธิสัทธา คือ เชื่อมั่นในพระตถาคตว่า ทรงเป็นพระสัมมาสัมพุทธเจ้า ตรัสรู้
โดยพระองค์เองโดยปราศจากความสงสัยใดๆ ทั้งสิ้น

พระพุทธศาสนาสอนแย้งกับบางลัทธิที่เป็นมิจฉาทิฐิสอนในครั้งนั้น ที่กล่าวเรื่องของการกระทำกรรมว่า ไม่ว่าจะทำดีหรือทำชั่วก็ตาม เมื่อตายไปแล้วจะสูญหมดไม่มีผลอะไร ดังนี้ว่า 

     “…พวกที่มีวาทะว่า หลังจากตายแล้วอัตตาขาดสูญ บัญญัติความขาดสูญ ความพินาศ

และความเกิดอีกของสัตว์...” ซึ่งหลักนี้จะไม่สามารถอธิบายความสอดคล้องกับหลักของ

กรรมที่ให้ผลเป็นวิบากได้เพราะนรกและสวรรค์ไม่มี ชาติหน้าไม่มี ซึ่งศาสนาพุทธยืนยันว่า

นรกมี สวรรค์มี กรรมและผลของกรรมมีจริง ให้ผลจริง ถึงแม้ว่าเรื่องของกรรมจะมีจริง 

ซึ่งเป็นเหตุและผลของปรากฎการณ์ที่เกิดขึ้นกับสัตว์ทั้งหลาย แต่กระบวนการของมันก็

ยากที่จะอธิบายด้วยวิธีการอย่างง่ายๆ ได้ ถึงแม้จะสงสัยรูปแบบการทำงานของมัน ดังที่

พระองค์ทรงกล่าวไว้ใน อจินไตย ๔ คือ ๑. พุทธวิสัย หมายถึง ความเป็นไปและอานุภาพ
แห่งพระพุทธคุณทั้งหลาย มีพระสัพพัญญุตญาณเป็นต้น ของพระพุทธเจ้าทั้งหลาย
๒. ฌานวิสัยของผู้ได้ฌาน ๓. วิบากแห่งกรรม ๔. ความคิดเรื่องโลก ความคิดว่า ใครสร้างดวงจันทร์ ดวงอาทิตย์ ใครสร้างมหาปฐพี ใครสร้างมหาสมุทร ใครให้สัตว์เกิด ใครสร้างภูเขา ใครสร้างต้นมะม่วง ต้นตาล และต้นมะพร้าว เป็นต้น


ซึ่งการสอนเรื่องของกรรมอย่างเดียวดูเหมือนจะไม่มีเหตุผลอย่างชัดเจน ถ้าหากว่าไม่กล่าวถึง
ผลของกรรมที่ทำให้สัตว์ไปแล้วนั้น จะไปเกิดในภพภูมิหน้าเป็นอะไรแล้วมีลักษณะอย่างไรในพระไตรปิฎกมักจะกล่าวเสมอว่า สัตว์ที่ได้รับทุกขเวทนาในนรก เปรต อสุรกาย สัตว์เดรัจฉานหรือสุขเวทนาในสวรรค์ พรหม อันมีเหตุมาจากการกระทำกรรมเมื่อครั้งที่เป็นมนุษย์อย่างไร เรื่องของนรกและสวรรค์จึงเป็นรูปแบบความเชื่อที่ต้องนำมาปลดเปลื้องความสงสัยเรื่องกรรมและผลของกรรมนั้น

อนึ่ง หลักความเชื่อเรื่องของกรรมมีความสัมพันธ์กับหลักธรรมสำคัญที่เป็นหัวใจของพระพุทธศาสนา คือ “อิทัปปัจจัยตาธรรม” ความที่สิ่งนี้อาศัยสิ่งนี้เกิดขึ้น หมายถึงสภาวธรรมอันเป็นปัจจัยแห่งชราและมรณะ เป็นต้น หรือเป็นชื่ออย่างหนึ่งของ “ปฏิจจสมุปบาท” ที่หมายถึง สภาวธรรมที่เป็นปัจจัย และภาวะธรรมที่อาศัยปัจจัยเกิดขึ้นอีกเป็นกระบวนการทางปัจจัยภาพ (Causality) ซึ่งเป็นสภาวะที่ดำรงอยู่อย่างนั้น แม้ว่าพระตถาคตจะเสด็จอุบัติขึ้นหรือไม่ก็ตาม เช่น ชรามรณะมี เพราะชาติเป็นปัจจัย เรื่องของกรรมและผลของกรรม กับการรับกรรมของสัตว์ในสังสารวัฏจึงเป็นอีกรูปแบบความเชื่อเรื่องนรกและสวรรค์ ที่พระพุทธองค์ทรงออกแบบกระบวนในการอ้างอิงหลักธรรมซึ่งกันและกัน

ในเรื่องนรกและสวรรค์ถึงแม้ว่าจะเป็นเรื่องข้ามภพไปแล้ว ยังมีความเชื่อว่าใน ๓๑ ภพภูมินั้น ภพบางภพยังมีความเกี่ยวข้องกัน ถึงแม้ว่าจะอยู่คนละภพก็ตาม แสดงให้เห็นว่าเราไม่ได้ภพเดียวในโลกและจักรวาล ยังมีภพอื่นที่เราต้องรับรู้และรับทราบ ซึ่งเขาเหล่านั้นที่เรามองไม่เห็น อาจเห็นการกระทำของเราได้ สัตว์ในภพภูมิบางภพยังคงต้องความช่วยเหลือจากมนุษย์อีก แม้จะอยู่คนละภพก็ตาม เช่น ในรูปแบบของการอุทิศบุญกุศล การแผ่เมตตาของมนุษย์ ดังนั้น การรับรู้ว่ามีภพอื่นภูมิอื่น จึงเป็นเรื่องสำคัญที่จะยืนยันถึงความมีอยู่จริงของนรกและสวรรค์ได้ ปัญหาเหล่านี้เคยถูกถามมาตั้งแต่ครั้งพุทธกาลแล้ว เป็นการถามตอบระหว่างพระเจ้าปายาสิกับพระกุมารกัสสปะ ในปายาสิราชัญญสูตร พระไตรปิฎก ฉบับจุฬาฯ (ภาษาไทย) เล่มที่ ๑๐ พระสุตตันตปิฎก เล่มที่ ๒ ทีฆนิกาย มหาวรรค หน้าที่ ๓๔๕-๓๔๘

เนื่องจากท่านพระราชาปายาสิมีความเชื่อแบบ “จารวาก” เป็นพวกที่ถือมติ “อุจเฉททิฏฐิ” คือ เชื่อว่าตายแล้วสูญ ไม่เชื่อว่ากรรมนั้นมี กรรมใดๆ ที่ทำไว้แล้วย่อมสูญไปพร้อมกับความตาย ผลของภพหน้าจึงไม่มี พระกุมารกัสสปจึงตอบกระทู้ธรรมนั้นกับพระเจ้าแผ่นดินปายาสิ ผู้วิจัยจะยกข้อความจากพระไตรปิฎกมาทั้งชุด เพื่อจะได้เห็นภาพรวมของแนวทางการโต้ตอบระหว่างท่านทั้งสองเป็นการถามตอบเชิงวิชาการอย่างได้เนื้อหาสาระ และเป็นแม่แบบให้เกิดมิลินทปัญหา ที่พระนาคเสนตอบอุปมากับพระยา มิลนท์ในเวลาต่อมา ข้อดีของพระสูตรนี้ ความว่า

ปา.
: ท่านกัสสปะ มิตรอำมาตย์ ญาติสาโลหิตของโยมในโลกนี้ เป็นผู้ฆ่าสัตว์ ถือเอา

        “ท่านกัสสปะ มิตรอำมาตย์ ญาติสาโลหิตของโยมในโลกนี้ เป็นผู้ฆ่าสัตว์ ถือเอา

        สิ่งของที่เจ้าของเขาไม่ได้ให้ ประพฤติผิดในกาม พูดเท็จ พูดส่อเสียด พูดคำหยาบ 

        พูดเพ้อเจ้อ เพ่งเล็งอยากได้ของเขามีจิตพยาบาท เป็นมิจฉาทิฏฐิ (เห็นผิด) ต่อมา 

         พวกเขาป่วย ได้รับทุกขเวทนา เป็นไข้หนัก เมื่อโยมรู้ว่า ‘เวลานี้ พวกเขายังไม่หายป่วย’ 

        จึงเข้าไปเยี่ยมแล้วสั่งอย่างนี้ว่า... ถ้าพวกท่านหลังจากตายแล้วได้ไปเกิดในอบาย 


  ทุคติ วินิบาต (หรือ) นรกจริง ก็ขอให้กลับมาบอกเราบ้างว่า ‘แม้เพราะเหตุนี้ จะ


  ทำให้ทราบว่า โลกอื่นมี โอปปาติกสัตว์มี ผลวิบากแห่งกรรมที่ทำดี และทำชั่วมี’…    


  คนเหล่านั้นรับคำของโยมแล้ว แต่ไม่กลับมาบอก ไม่ส่งข่าวมาบอก 

ปา:   ท่านกัสสปะ นี้แลเป็นเหตุ ทำให้โยมเข้าใจอย่างนี้ว่า ‘แม้เพราะเหตุนี้ โลกอื่นไม่มี 

       โอปปาติกสัตว์ไม่มี ผลวิบากแห่งกรรมที่ทำดีและทำชั่วไม่มี”


จากนั้นพระกุมารกัสสปะ ได้กล่าวตอบแบบยกอุปมาอุปมัย เป็นตัวอย่างเปรียบเทียบให้เห็นรูปธรรม เป็นรูปแบบหนึ่งที่นิยมใช้อธิบายข้อธรรมให้ต่อธรรมให้ต่อคนร่วมสมัย เหมือนกับ “มิลินทปัญหา” ที่พระยาลิมินท์กับพระนาคเสนถามตอบกันในข้อธรรมที่ยากจะเข้าใจด้วยการอธิบายแบบตรงไปตรงมา ซึ่งผู้อธิบายข้อธรรมที่ยากนั้น ควรมีพื้นความคิดของคนร่วมสมัยมาเป็นอย่างดี ดังนั้น การอธิบายความด้วยวิธีนี้สามารถนำไปประยุกต์ใช้กับคนร่วมสมัยได้ไม่ว่าจะยุคไหนก็จะทำให้ได้
ความเข้าใจมากขึ้น เฉกเช่นเดียวกับพระสงฆ์ร่วมสมัยนี้ ก็น่าจะใช้วิธีการแบบนี้มาตอบกระทู้ธรรม
ที่ยาก อย่างเรื่องนรกและสวรรค์เหมาะสมที่สุด ในครั้งนั้นพระกุมารกัสสปะตอบเรื่องนรก โดยการอุปมาคนตกนรกเหมือนโจรที่ได้รับโทษทัณฑ์อยู่ ไม่สามารถออกมาจากทัณฑสถานได้ ความว่า

กุ:    บพิตร ถ้าอย่างนั้น อาตมภาพขอถวายพระพรถามพระองค์ในเรื่องนี้โปรดตรัสตอบ

       ตามที่พอพระทัย พระองค์เข้าพระทัยเรื่องนั้นว่าอย่างไร พวกราชบุรุษของพระองค์

       ในโลกนี้ จับโจรผู้ก่อกรรมชั่วมา...พระองค์โปรดลงพระอาชญาแก่โจรนี้...ใช้เชือก

       เหนียวมัดบุรุษนี้ เอาแขนไพล่หลังอย่างแน่นหนาแล้วโกนศีรษะ นำตระเวนจากถนน
 
      หนึ่งไปสู่ถนนหนึ่ง จากสี่แยกหนึ่งไปสู่สี่แยกหนึ่ง พร้อมกับแกว่งบัณเฑาะว์เสียงดัง   
      น่ากลัวนำออกทางประตูด้านทิศใต้ ตัดศีรษะที่ตะแลงแกงทางทิศใต้แห่งเมือง’ 

ราชบุรุษทูลรับสนองพระดำรัสแล้ว ... โจรจะได้รับการผ่อนผันจากเพชฌฆาตตาม

คำขอที่ว่า ‘ขอให้ท่านเพชฌฆาตโปรดรอจนกว่าข้าพเจ้าจะได้ไปแจ้งแก่มิตรอำมาตย์ 

หรือญาติสาโลหิตในบ้านโน้นหรือนิคมโน้น แล้วจะกลับมา’ กระนั้นหรือ หรือว่า

เพชฌฆาตจะพึงตัดศีรษะโจรผู้กำลังอ้อนวอนอยู่เล่า”


ปา:  โจรไม่ควรได้รับการผ่อนผันจากเพชฌฆาตตามคำขอ

กุ:   บพิตร โจรนั้นเป็นมนุษย์ยังไม่ได้รับการผ่อนผันจากเพชฌฆาต ที่เป็นมนุษย์ตามคำขอ

      ...หลังจากตายแล้วไปเกิดในอบาย ทุคติ วินิบาต (หรือ)นรก จะได้รับผ่อนผันจาก

      นายนิรยบาลตามคำขอที่ว่า ‘ขอให้นายนิรยบาลโปรดรอจนกว่าข้าพเจ้าจะได้ไปแจ้ง


แก่เจ้าปายาสิว่า แม้เพราะเหตุนี้ โลกอื่นมี โอปปาติกสัตว์มี ผลวิบากแห่งกรรมที่ทำดี

      และทำชั่วมี’ หรือ บพิตร ด้วยเหตุแห่งพระดำรัสของพระองค์นี้แล จึงแสดงอย่างนี้ว่า 

     ‘แม้เพราะเหตุนี้ โลกอื่นมี โอปปาติกสัตว์มี ผลวิบากแห่งกรรมที่ทำดีและทำชั่วมี”


จากนั้นเจ้าปายาสิก็ถามต่อไปด้วยความสงสัยเรื่องโลกสวรรค์ ทั้งที่ไม่โดนคุมขัง ไม่มีผู้ใดบังคับ ญาติพี่น้องกลับไม่มาบอกกล่าว ต่างก็หายไปเช่นเดียวกันกับภพของนรกที่ถูกคุมขังไม่ได้รับโทษทัณฑ์ นอกจากนี้เรายังได้ทราบอีกด้วยว่า ผู้ที่ไปในภพสวรรค์นั้นต้องมีพฤติกรรมอย่างไร ผู้วิจัยจึงยกวาทะของท่านทั้งสองที่มีต่อกันว่า

ปา: ท่านกัสสปะ พูดอย่างนั้นก็จริง แต่โยมก็ยังคงเชื่อในเรื่องนี้อยู่ว่า ‘แม้เพราะเหตุนี้ โลก
                  อื่นไม่มี โอปปาติกสัตว์ไม่มี ผลวิบากแห่งกรรมที่ทำดีและทำชั่วไม่มี”


กุ:  บพิตร เหตุที่ทำให้พระองค์ทรงเข้าพระทัยอย่างนี้ว่า ‘แม้เพราะเหตุนี้ โลกอื่นไม่มี 
        โอปปาติกสัตว์ไม่มี ผลวิบากแห่งกรรมที่ทำดีและทำชั่วไม่มี’ มีอยู่หรือ’

ปา: ท่านกัสสปะ เหตุที่ทำให้โยมเข้าใจอย่างนี้ว่า ‘แม้เพราะเหตุนี้ โลกอื่นไม่มี โอปปาติก   
                  สัตว์ไม่มี ผลวิบากแห่งกรรมที่ทำดีและทำชั่วไม่มี’ มีอยู่’

กุ:  บพิตร อุปมาด้วยอะไร

ปา: ท่านกัสสปะ มิตรอำมาตย์ ญาติสาโลหิตของโยมในโลกนี้ เป็นผู้เว้นขาดจากการฆ่า
                   สัตว์ เว้นขาดจากการถือเอาสิ่งของที่เจ้าของเขาไม่ได้ให้ เว้นขาดจากการประพฤติผิด
    ในกาม เว้นขาดจากการพูดเท็จ เว้นขาดจากการพูดส่อเสียด เว้นขาดจากการพูด
    คำหยาบ เว้นขาดจากการพูดเพ้อเจ้อ ไม่เพ่งเล็งอยากได้ของเขา มีจิตไม่พยาบาท เป็น
    สัมมาทิฏฐิ (เห็นชอบ) ต่อมาพวกเขาป่วย ได้รับทุกขเวทนาเป็นไข้หนัก เมื่อโยมรู้ว่า     

    ‘เวลานี้ พวกเขายังไม่หายป่วย’ จึงเข้าไปเยี่ยมแล้วสั่งอย่างนี้ว่า ...พวกท่านหลังจาก
    ตายแล้วจะไปเกิดในสุคติโลกสวรรค์จริง ก็ขอให้กลับมาบอกเราบ้างว่า ...คนเหล่านั้น
    รับคำของโยมแล้ว แต่ไม่กลับมาบอก ไม่ส่งข่าวมาบอก

จากข้อความข้างบน เมื่อท่านปายาสิถามเรื่องสวรรค์ต่อ พระกุมารกัสสปะกล่าวตอบอุปมาในอีกประเด็นหนึ่ง ที่ฟังแล้วให้ความรู้สึกเชิงประจักษ์ เห็นภาพที่เป็นรูปธรรมมากขึ้น 
ท่านเปรียบเทียบเทพบนสวรรค์เหมือนกับที่เคยตกอยู่ในหลุมอุจจาระ แล้วเข็ดไม่กล้าเข้าใกล้หลุมนั้นอีกความว่า

กุ: บพิตร ถ้าเช่นนั้น อาตมภาพจะยกอุปมาถวายพระองค์ให้สดับ คนฉลาดบางพวกในโลกนี้ 

   เข้าใจความหมายแห่งถ้อยคำได้ด้วยอุปมาโวหาร เปรียบเหมือนบุรุษจมลงในหลุม

   อุจจาระมิดศีรษะ เมื่อเป็นเช่นนั้น ถ้าพระองค์จะพึงรับสั่งราชบุรุษว่า ‘พวกท่านจง
                ช่วยกันยกบุรุษนั้นขึ้นจากหลุมอุจจาระ’ พวกราชบุรุษทูลรับสนองพระดำรัสแล้ว 

   พึงช่วยกันยกบุรุษนั้นขึ้นมาจากหลุมอุจจาระ 

ถ้าพระองค์จะพึงรับสั่งอีกว่า ‘พวกท่านจงเอาซี่ไม้ไผ่ขูดอุจจาระออกจากร่างกายของ
   บุรุษนั้นให้หมด’


   ... ‘พวกท่านจงเอาดินสีเหลืองขัดสีร่างกายของบุรุษนั้นสัก ๓ ครั้ง’ … 

   … ‘พวกราชบุรุษทูลรับสนองพระดำรัสแล้ว เอาดินสีเหลืองขัดสีร่างกายของบุรุษนั้น ๓ 
 
ครั้ง’… 
                ... ‘พวกท่านจงตัดผมและโกนหนวดบุรุษนั้น’

                ... ‘พวกท่านจงนำพวงดอกไม้เครื่องลูบไล้และผ้าราคาแพงไปให้บุรุษนั้น’

                ... ‘พวกท่านจงเชิญบุรุษนั้นขึ้นปราสาทบำรุงบำเรอด้วยกามคุณ ๕’


พระองค์เข้าพระทัยเรื่องนั้นว่าอย่างไร บุรุษนั้น อาบน้ำ ลูบไล้ดีแล้วตัดผมและโกนหนวดอย่างดี สวมพวงดอกไม้และเครื่องประดับแล้ว นุ่งผ้าขาวอยู่ปราสาทชั้นดี เอิบอิ่ม พรั่งพร้อม ได้รับการบำเรอด้วยกามคุณ ๕ ยังต้องการจะดำลงในหลุมอุจจาระนั้นอีกหรือ

ปา: ไม่เปน็็น็นเช่นนั้น ท่านกัสสปะ

กุ: เพราะเหตุไร จึงไม่เป็นเช่นนั้น

ปา: เพราะหลุมอุจจาระไม่สะอาด คือ พึงเป็นสิ่งทั้งไม่สะอาด ทั้งนับว่าไม่สะอาด ทั้งมี
        กลิ่นเหม็น ทั้งนับว่ามีกลิ่นเหม็น ทั้งน่ารังเกียจ ทั้งนับว่าน่ารังเกียจทั้งน่าเกลียด ทั้ง
        นับว่าน่าเกลียด

กุ: บพิตร มนุษย์ก็เช่นเดียวกันนั่นแหละ คือสำหรับพวกเทพ พวกมนุษย์ เป็นผู้ไม่สะอาด 
                ทั้งนับว่าไม่สะอาด เป็นผู้มีกลิ่นเหม็น ทั้งนับว่ามีกลิ่นเหม็น เป็นผู้น่ารังเกียจ ทั้งนับว่า

   น่ารังเกียจ เป็นผู้น่าเกลียด ทั้งนับว่าน่าเกลียด กลิ่นมนุษย์ย่อมฟุ้งไปในหมู่เทพตลอด 
                 ๑๐๐ โยชน์ ก็ (ถ้า) มิตรอำมาตย์ ญาติสาโลหิตของพระองค์ผู้เว้นขาดจากการฆ่าสัตว์ 
                 เว้นขาดจากการถือเอาสิ่งของที่เจ้าของเขาไม่ได้ให้ เว้นขาดจากการประพฤติผิดในกาม  
                 เว้นขาดจากการพูดเท็จ เว้นขาดจากการพูดส่อเสียด เว้นขาดจากการพูดคำหยาบ เว้น
                 ขาดจากการพูดเพ้อเจ้อ ไม่เพ่งเล็งอยากได้ของของเขา มีจิตไม่พยาบาท เป็นสัมมาทิฏฐิ 
                พวกเขาหลังจากตายแล้วก็ไปเกิดในสุคติโลกสวรรค์ แล้วจะกลับมาทูลพระองค์ว่า ‘แม้
                เพราะเหตุนี้ โลกอื่นมี โอปปาติกสัตว์มีผลวิบากแห่งกรรมที่ทำดีและทำชั่วมี’ 

ตามที่ได้กล่าวมานั้น เป็นสาเหตุที่คนตายที่รู้จักกันไม่มาบอกเล่า ด้วยเหตุ ๑. ไม่มีโอกาสได้มาบอกจากนรก ๒. รังเกียจที่จะกลับมาภพเดิมจากสวรรค์ ๓. เงื่อนของเวลาในแต่ละภพภูมิอื่นที่ยาวนานกว่ามนุษย์ ญาตินั้นถึงแม้มาก็ไม่เจอท่าน เพราะท่านตายไปแล้ว

จากพระสูตรนี้ได้ให้ข้อคิดว่า มีความเชื่อร่วมสมัยของพระกุมารกัสสปะเรื่องตายแล้วสูญทำอะไรไว้ก็สูญหมดทั้งบาป ตามมุมมองของผู้วิจัย ในยุคสมัยนี้ดูแล้วความเชื่อชนิดนี้ ยังคงมีอยู่ น่าจะมีมากพอสมควร เพราะโลกสมัยใหม่นี้ เน้นการเห็นเชิงประจักษ์ที่สามารถจับต้องได้ชัดเจน ความเชื่อต่างๆ ถูกรองรับได้จากสัมผัสโดยตรง สามารถชี้ชวนให้มีผู้ร่วมสังเกตการณ์ได้อย่างเป็นรูปธรรม เพราะเป็นสังคมวิทยาศาสตร์ ที่ใช้การพิสูจน์ผลจากหลายคน ในหลายครั้ง จะให้ผลอย่างเดียวกัน 
ซึ่งผู้วิจัยมองดูแล้วความคิดเช่นนี้ไม่สูญหายจากเมื่อหลายพันปีมาแล้ว

คนรุ่นใหม่ต้องการให้สอนและเผยแพร่เรื่องนรกและสวรรค์ ดังนี้
1) จัดกิจกรรมอบรม Workshop และฝึกปฏิบัติ นำโดยพระอาจารย์ ใช้วิธีการแบ่งฐาน
การเรียนรู้เป็นตัวผลักดัน ในการฝึกปฏิบัติ คือ การฝึกจิต เช่น นั่งสมาธิ สวดมนต์ การเดินจงกรม
2) การสอนให้รับรู้หรือการยอมรับว่านรกและสวรรค์มีจริง โดยการยกตัวอย่าง ในเรื่อง
บาป บุญ คุณ โทษ การทำดี ทำชั่ว และบอกผลแห่งการกระทำ
3) ควรสอนให้รู้ว่าสวรรค์ก็คือความดี นรกคือความชั่ว การทำความดีตามหลักคำสอน   
ของศาสนาเมื่อทำแล้วมีความสุขก็เปรียบเหมือนได้ขึ้นสวรรค์ ในทางตรงกันข้ามถ้าทำเลวหรือทำไม่ดีก็จะมีความทุกข์เปรียบเหมือนลงนรก
4) ควรเปรียบเทียบหรือยกเหตุการณ์จริง ที่เกิดขึ้นมาเป็นประเด็นให้นักศึกษาหรือคนรุ่นใหม่ 
ได้ถกเถียงกัน เพราะการทำเหตุการณ์หรือสถานการณ์จริงมาพูดจะทำให้ทุกคนมีส่วนร่วม และทำความเข้าใจได้ง่ายกว่าพูดเรื่องดึกดำบรรพ์
5) ใช้เหตุการณ์ในชีวิตประจำวันหรือเป็นเรื่องใกล้ตัวในการชี้แนะให้เด็กรุ่นใหม่เข้าใจ 
เพราะหากใช้เรื่อง ที่ผ่านในอดีตหรือตำนาน บางครั้งคนรุ่นใหม่อาจเข้าใจยาก แต่อย่างไรก็ตามควรหาแนวทางที่จะให้เรื่องศาสนาเป็นเรื่องง่าย ให้ทุกคนเข้าถึงได้ง่าย และนำไปใช้ในชีวิตประจำวันได้เป็นอย่างดี
6) เน้นการสอนเรื่องนรกและสวรรค์ สำหรับเด็กรุ่นใหม่ ให้เป็นรูปธรรมมากขึ้น เห็นได้ 
จับต้องได้ พิสูจน์ได้ เหมือนวิทยาศาสตร์
7) ยกตัวอย่างให้คนรุ่นใหม่ เห็นชีวิตปัจจุบัน ที่คนประสบความสำเร็จ มีความสุข เปรียบ
เหมือนขึ้นสวรรค์ และคนที่ติดคุก หรือถูกหลอกไปขายตัวอยู่ในซ่อง เปรียบเหมือนนรกเพื่อเป็นการเข้าใจให้เด็กรุ่นใหม่ สนใจเรื่องธรรม เรื่องนรกและสวรรค์ จากนั้นก็ยกตัวอย่างในสมัยพุทธกาลว่า
พระโมคคัลลานะไปเที่ยวนรกและสวรรค์มาแล้ว แล้วนำมาเล่าให้เพื่อนมนุษย์ฟังจะได้กลัวการทำบาป เพื่อจะได้ทำความดี เพื่อจะขึ้นสวรรค์
8) ทำสมาธิมาก ๆ เมื่อพวกเขาเข้าถึงหลักธรรมแล้ว ใจตนเองเป็นผู้สอน ไม่จำเป็นต้อง
ให้ใครมาสอน เขาก็จะมีความเชื่ออยู่ในใจแล้ว ใจเป็นเครื่องพิสูจน์ดีที่สุด
9) โดยการเล่าเรื่อง เช่น นิทาน โดยสอดแทรกหลักธรรมเข้าไปให้เด็กได้รับรู้ถึงความดี 
ผลแห่งความดี และผลแห่งความชั่ว  ชี้แนวทางให้เด็กเดินไปในทางที่ถูกต้อง
10)  ทำสื่อเป็นภาพการ์ตูนเคลื่อนไหว แบบสติกเกอร์ ในไลน์ ยกตัวอย่างการใช้ชีวิตหรือ
รูปแบบพฤติกรรมไม่ดีทำให้เกิดทุกข์เหมือนตกนรก และพฤติกรรมรูปแบบไหนทำให้ มีความสุข เหมือนขึ้นสวรรค์ ร้อยเรียงเรื่องเป็นตอน  เผยแพร่ทุกวัน ๆ ละ ๑ – ๒  นาที  ช่องทางการเผยแพร่ ใน social network ได้แก่  Facebook และไลน์ ตั้งกลุ่มหรือชมรม “ทัวร์นรกสวรรค์”โดยใช้ต้นแบบของคนรุ่นใหม่ ดารา นักร้อง เชิญชวนทำกิจกรรม หรือมีกิจกรรมย่อยในทัวร์นรกสวรรค์ ใครเข้ามาร่วมกิจกรรม ก็ให้คะแนนสะสมเป็นระดับ  เหมือนขายตรง และให้รางวัล เช่น ได้สติกเกอร์ในไลน์ใหม่ โดนใจเด็กรุ่นใหม่ เฉพาะคนเข้าร่วมกิจกรรมนี้เท่านั้น ไม่ร่วม ไม่มีสิทธิ์ได้จากที่ไหนเลย) ไปเล่นใน social network กรณีนี้ต้องขอความร่วมมือจากองค์กรต่างๆ เหมือนทำ “ซีเอสอาร์เพื่อสังคม” ชีวิตเด็กรุ่นใหม่ และคนยุคนี้เสพติดเทคโนโลยีมาก สายตาไม่เลื่อนไกลไปจากโทรศัพท์มือถือ และ คอมพิวเตอร์ทุกรูปแบบ
๔.๒ แนวทางการนำไปใช้

แนวทางการอธิบายนรกและสวรรค์ในพุทธศาสนาสำหรับคนรุ่นใหม่ คือ อธิบายตามที่มีปรากฏในคัมภีร์พระพุทธศาสนาทุกระดับชั้น รวมทั้งคำสอนทางพระพุทธศาสนาที่พระพุทธเจ้าตรัสถึงเรื่องนรกและสวรรค์เป็นประจำ และพระอริยสาวกบางรูปก็มีเรื่องสัมพันธ์กับพวกสัตว์นรกและเทวดา ความสัมพันธ์ระหว่างสัตว์นรก เทวดา กับ พระพุทธเจ้า และเหล่าอริยสาวกทั้งหลาย เป็นสิ่งที่ได้รับการยืนยันไว้ในคัมภีร์พระไตรปิฎก ซึ่งเป็นคัมภีร์สูงสุดในพระพุทธศาสนา ปัจจุบันจึงมีคำถามเสมอว่า      นรกและสวรรค์เป็นสถานที่ที่มีจริงหรือไม่ ถ้าไม่มีจริง เพราะเหตุไรจึงปรากฏในคัมภีร์ของทุกศาสนา    ถ้ามีอยู่จริงแล้ว นรกและสวรรค์มีอยู่ในลักษณะอย่างไร และนรกและสวรรค์ที่เป็นสถานที่ตั้งอยู่ที่ไหน คนรุ่นใหม่เติบโตขึ้นมาซึมซับและสืบต่อวัฒนธรรมประเพณีของสังคมไทยอย่างไม่ขาดช่วง จึงควรมีแนวทางการทำความเข้าใจเรื่องนรกและสวรรค์ การให้ผลของกรรมดี กรรมชั่ว ที่ถูกต้องแก่เยาวชนคนรุ่นใหม่ 

ผู้วิจัยเห็นว่า มีแนวทางการนำไปใช้ที่เกี่ยวข้อง คือ แนวทางการนำไปใช้ในสถาบันการศึกษา และแนวทางการนำไปใช้ในสถาบันครอบครัว โดยแต่ละสถาบันต้องทำหน้าที่ให้สอดคล้องกัน ดังนี้ 

๔.๒.๑ แนวทางสถาบันทางการศึกษา

สถาบันการศึกษาคงต้องให้ความสำคัญเรื่องศีลธรรม โดยกลับไปฟื้นปรัชญาการศึกษาไทย
ที่ว่าความรู้ คือ คุณธรรม เหมือนในยุคสุโขทัย ไม่ใช่ความรู้คู่คุณธรรม ตามอย่างประเทศมหาอำนาจ ซึ่งพุทธทาสภิกขุ เรียกว่า การจัดการศึกษาแบบหมาหางด้วน คือการศึกษาที่ไม่มีระบบธรรมะหรือศาสนา มันจะรู้จักแต่หนังสือ ก็รู้จักแต่วิชาชีพ ยิ่งประดิษฐ์ได้มากยิ่งทำให้เกิดผลกำไรได้มาก ก็ยิ่งหลงใหลในรสอร่อยของวัตถุมาก โลกก็เกิดวิกฤตกาล คือ เรียนจบแล้วไม่มีความเป็นสุภาพบุรุษ 
มีปริญญายาวเป็นหาง แต่ก็ไม่มีบุรุษและหรือสตรีที่ไว้ใจได้ คือ ไม่มีศีลธรรม มีแต่ความเสื่อมเสียศีลธรรม เป็นโลกที่ไม่มีศีลธรรม

 ๔.๒.๒ แนวทางการนำไปใช้ในสถาบันครอบครัว

 สถาบันครอบครัวต้องมีการส่งเสริมให้พ่อแม่มีเวลาอยู่กับลูกหลานให้มากขึ้น เพราะ
ความรักของพ่อแม่นั้นเป็นปัจจัยเบื้องต้นในการสร้างพื้นฐานทางจิตใจที่ดีงามให้แก่เยาวชนที่ได้สัมผัสกับความรักย่อมมีจิตใจที่อ่อนโยน อบอุ่น และมีความสุข ซึ่งเป็นภาวะที่เอื้อต่อการทำความดี แต่ความรักกับเวลาเป็นของคู่กัน ลูกประจักษ์ว่าพ่อแม่รักก็ต่อเมื่อพ่อแม่ยอมสละเวลาให้ลูก มิใช่ให้แต่เงินหรือวัตถุสิ่งของ และส่งเสริมให้พ่อแม่มีความสามารถในการฝึกฝนกล่อมเกลาลูก ให้รู้จักคิด ใฝ่รู้ และมีจิตสำนึกที่ดีงาม ซึ่งปัจจุบันพ่อแม่มีความสามารถทางด้านนี้มีน้อยมาก เพราะไม่มีเวลาเรียนรู้ และยังเห็นว่าหน้าที่ดังกล่าวเป็นของครูบาอาจารย์อีกด้วย

	� องฺ.ปญฺจก. (ไทย) ๒๒/๓๔/๔๘๑.

